21. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 218 της 9/15 Δεκ. 1965 (ΦΕΚ Α΄  232) Περί επιβολής εισφοράς προς κάλυψιν δαπανών ομαδικής καταπολεμήσεως του δάκου της ελαίας. Λαβόν υπ’ όψιν σχετικήν εισήγησιν των Υπουργών Οικονομικών και Γεωργίας, αποφασίζει: Επιβολή εισφοράς δακοκτονίας Άρθρ.1.-1.Προς κάλυψιν των δαπανών της κατά το ελαιοκομικόν έτος 1965-66 γενομένης ομαδικής καταπολεμήσεως του δάκου της ελαίας, επιβάλλεται εισφορά, οριζομένη εις δραχ. 0,60 κατά χιλιόγραμμον παραγομένου ελαιολάδου και εις ποσοστόν 3% επί της αξίας των χονδρικώς πωλουμένων ελαιών  υπό των παραγωγών ή των εντολοδόχων τούτων, δια το ελαιόλαδον και τας ελαίας τας προερχομένας εκ περιοχών εις τας οποίας ενηργήθη ομαδική καταπολέμησις του δάκου. Το εξ ελαιών παραγόμενον έλαιον δεν υπάγεται εις την εισφοράν του παρόντος άρθρου, εφ’ όσον αι ελαίαι εκ των οποίων παρήχθη τούτο υπήχθησαν αποδεδειγμένως εις την εισφοράν ταύτην. 2.Η κατά την προηγουμένην παράγραφον εισφορά βαρύνει προκειμένου μεν περί ελαιολάδου εκείνον δια λογαριασμόν του οποίου ενεργείται η έκθλιψις των ελαιών, προκειμένου δε περί ελαιών τον πωλητήν αυτών παραγωγόν. Εν περιπτώσει αρνήσεως του ελαιοπαραγωγού να καταβάλη εις τον ελαιοτριβέα την οφειλομένην επί του ελαιολάδου εισφοράν, ο ελαιοτριβεύς δικαιούται να παρακρατήση εκ του παραχθέντος ελαιολάδου ποσότητα της οποίας η αξία να είναι ίση προς το ποσόν της οφειλομένης εισφοράς, υποχρεούμενος να καταβάλη ταύτην εις χρήμα εις το Δημόσιον Ταμείον. Διαδικασία βεβαιώσεως και εισπράξεως  της εισφοράς Άρθρ.2.-1.Η κατά το προηγούμενον άρθρον οφειλομένη εισφορά επί των χονδρικώς πωλουμένων ελαιών αναγράφεται, κατά περίπτωσιν, επί των κατά τας διατάξεις του Κώδικος Φορολογικών Στοιχείων εκδιδομένων τιμολογίων αγοράς, τιμολογίων πωλήσεως και εκκαθαρίσεων και καταβάλλεται υπό του υποχρέου εις έκδοσιν των στοιχείων τούτων εις το δημόσιον ταμείον εντός των προθεσμιών των οριζομένων δια κοινών αποφάσεων των Υπουργών Οικονομικών και Γεωργίας. 2.Η κατά το αυτό άρθρον οφειλομένη εισφορά επί του παραγομένου ελαιολάδου αναγράφεται επί των κατά τας διατάξεις της παρ. 5 του άρθρ. 4 του Κ.Φ.Σ. εκδιδομένων αποδείξεων εισπράξεως του εκθλιπτικού δικαιώματος, εισπράττεται δε παρά του ελαιοπαραγωγού υπό του ελαιοτριβέως και καταβάλλεται υπό τούτου εις το δημόσιον ταμείον εντός του επομένου μηνός από της εκθλίψεως των ελαιών, υποχρεουμένου όπως υποβάλη εις τον Οικονομικόν Έφορον: α)Κατάστασιν εις διπλούν περιλαμβάνουσαν το ονοματεπώνυμον ή την επωνυμίαν και την διεύθυνσίν του, τον μήνα εις ον αφορά αύτη, τον συνολικόν αριθμόν των εκδοθεισών αποδείξεων εισπράξεως των εκθλιπτικών δικαιωμάτων, την συνολικήν ποσότητα του παραχθέντος ελαιολάδου, το συνολικόν ποσόν των εκθλιπτικών δικαιωμάτων εφ’ ων οφείλεται χαρτόσημον και το ποσόν της εισφοράς.    Εις    την     αυτήν    κατάστασιν     ανα(Αντί της σελ. 778,01(α) Σελ. 778,01(β) 284-031 Ταμεία Ελιάς-Δακοκτονία 16.Κ.β.21 γράφεται διακεκριμένως και η συνολική ποσότης του παραχθέντος ελαιολάδου εξ ελαιών ιδίας παραγωγής του ελαιοτριβέως ως και το ποσόν της επ’ αυτού οφειλομένης εισφοράς, β) Αποδεικτικόν καταβολής της εισφοράς και γ) Αποδεικτικόν καταβολής του οφειλομένου χαρτοσήμου. 3.Αρμόδιος δια την παραλαβήν των κατά το παρόν άρθρον στοιχείων είναι ο υπό του άρθρ. 49 του Κ.Φ.Σ. οριζόμενος Οικονομικός Έφορος. Αρμόδιος δια την είσπραξιν της εισφροράς είναι ο Διευθυντής του δημοσίου ταμείου της έδρας του Οικονομικού Εφόρου του αρμοδίου δια την παραλαβήν των φορολογικών στοιχείων. Καταλογισμός της εισφοράς – Ένδικα μέσα Άρθρ.3.-1.Επί μη καταβολής ή εκπροθέσμου ή ελλιπούς καταβολής της κατά το άρθρ. 1 της παρούσης Πράξεως εισφοράς, καταλογίζονται εις βάρος του υποχρέου εις καταβολήν πλην της οφειλομένης εισφοράς και προσαυξήσεις, υπολογιζόμεναι κατά τας διατάξεις των άρθρ. 67 και 70 του Ν.Δ. 3323/1955 «περί φορολογίας του εισοδήματος», ως αύται ισχύουσιν, αναλόγως της περιπτώσεως. Ο καταλογισμός ενεργείται υπό του αρμοδίου Οικονομικού Εφόρου δια πράξεώς του, καθ’ ης επιτρέπονται τα ένδικα βοηθήματα και ένδικα μέσα, τα προβλεπόμενα υπό των διατάξεων του Νόμ. 4125/1960 «περί κυρώσεως του Κώδικος Φορολογικής Δικονομίας και τροποποιήσεως και συμπληρώσεως του Οργανισμού των Φορολογικών Δικαστηρίων και καθορισμού των τελών διαδικασίας», εφαρμοζομένων κατ’ αναλογίαν και των διατάξεων του άρθρ. 65 του Ν.Δ. 3323/1955. 2.Αι περί διοικητικής επιλύσεως των φορολογικών διαφορών διατάξεις του άρθρ. 53 του Ν.Δ. 3323/1955 «περί φορολογίας του εισοδήματος», ως αύται ισχύουσιν, εφαρμόζονται αναλόγως και επί διαφορών προκυπτουσών εκ της εφαρμογής των διατάξεων της προηγουμένης παραγράφου. Η παρούσα πράξις κυρωθήσεται νομοθετικώς μερίμνη των Υπουργών Οικονομικών και Γεωργίας. Σελ. 778,02(β) 284-032 